ddrg/super_eurlex huggingface dataset:
A Bizottság 2249/85/EGK rendelete

(1985. augusztus 2.)

a rizsfeldolgozás különböző szakaszaira vonatkozóan az átváltási arányok, a feldolgozási költségek és a melléktermékek értékének meghatározásáról szóló 467/67/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1025/84/EGK rendelettel [1] módosított, a rizs piacának közös szervezéséről szóló, 1976. június 21-i 1418/76/EGK tanácsi rendeletre [2] és különösen annak 19. cikkére,

mivel a legutóbb az 1548/84/EGK rendelettel [3] módosított 467/67/EGK bizottsági rendelet [4] 2. cikkének (1) és (2) bekezdése meghatározta az egyes feldolgozási szakaszokban figyelembe veendő feldolgozási költségeket; mivel az árváltozások következtében az ezekre a szakaszokra vonatkozó feldolgozási költségek szintén megváltoztak és ezeket a változásokat figyelembe kell venni;

mivel az e rendeletben előírt intézkedések összhangban vannak a Gabonapiaci Irányítóbizottságának véleményével,

ELFOGADTA EZT A RENDELETET:

1. cikk

A 467/67/EGK rendelet 2. cikkének (1) és (2) bekezdésében a "45,00 ECU" szöveget a "47,13 ECU" váltja fel.

2. cikk

Ez a rendelet 1985. szeptember 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. augusztus 2-án.

a Bizottság részéről

az elnök

Jacques Delors

[1] HL L 107., 1984.1.19., 13. o.

[2] HL L 166., 1976.6.25., 1. o.

[3] HL L 148., 1984.6.5., 16. o.

[4] HL L 204., 1967.8.24., 1. o.

--------------------------------------------------
A Tanács 2039/85/EGK rendelete

(1985. július 23.)

a komló minősítéséről szóló 1784/77/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel a legutóbb az 1979. évi csatlakozási okmánnyal módosított, a komló piacának közös szervezéséről szóló, 1971. július 26-i 1696/71/EGK tanácsi rendeletre [1] és különösen annak 2. cikke (4) bekezdésére,

tekintettel a Bizottság javaslatára,

mivel a legutóbb a 3041/79/EGK rendelettel [2] módosított 1784/77/EGK rendelet [3] megállapítja a minősítés általános szabályait; mivel az említett rendelet 4. és 5. cikke úgy rendelkezik, hogy minden egyes csomagon és igazoláson fel kell tüntetni a komlófajta vagy komlófajták adatait; mivel ennek a követelménynek nem lehet eleget tenni a kísérleti vonalak esetében, amelyeket időnként forgalomba kell hozni, ha e termékeket nagy mennyiségben tesztelik a söriparban; mivel a fent említett rendeletet különleges rendelkezéssel kell kiegészíteni az említett komlóféléknek a csomagoláson és az igazoláson való feltüntetése érdekében,

ELFOGADTA EZT A RENDELETET:

1. cikk

A 1784/77/EGK rendelet a következő cikkel egészül ki:

"5a. cikk

Valamely kutatóintézet által a saját létesítményén vagy valamely termelő által ilyen intézet számára termesztett, a nemesítés szakaszában lévő kísérleti komlóvonalak esetében, a 4. cikk b) pontjában és az 5. cikk (1) bekezdésének f) pontjában említett fajta vagy fajták nevét a szóban forgó vonal számával vagy nevével lehet helyettesíteni."

2 cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. július 23-án.

a Tanács részéről

az elnök

J. Poos

[1] HL L 175., 1971.8.4., 1. o.

[2] HL L 343., 1979.12.31., 4. o.

[3] HL L 200., 1977.8.8., 1. o.

--------------------------------------------------
A Bizottság 1748/85/EGK rendelete

(1985. június 25.)

a Közös Vámtarifa 11.01 E alszáma alá tartozó kukoricaliszt és a 11.02 A V alszáma alá tartozó kukoricadara és durva őrlemény zsírtartalmának meghatározását célzó eljárásról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2055/84/EGK rendelettel [1] módosított, a közös vámtarifa nómenklatúrájának egységes alkalmazását célzó intézkedésekről szóló, 1969. január 16-i 97/69/EGK tanácsi rendeletre [2] és különösen annak 3. cikkére,

mivel a közös vámtarifa nómenklatúra egységes alkalmazásának biztosítása céljából rendelkezéseket kell elfogadni a kukoricaliszt, a kukoricadara és a durva őrlemény besorolásáról;

mivel a legutóbb a 3400/84/EGK rendelettel [3] módosított 950/68/EGK tanácsi rendelethez [4] mellékelt közös vámtarifa 11.01 E és 11.02 A V alszáma szerint a kukoricaliszt, a kukoricadara és a durva őrlemény besorolása a zsírtartalom alapján történik;

mivel meg kell határozni a zsírtartalom megállapítására szolgáló módszert;

mivel az elvégzett kutatások nyomán az e rendelet mellékletében meghatározott módszer nyújtja a legjobb biztosítékot;

mivel az e rendeletben előírt intézkedések összhangban vannak a közös vámtarifa szerinti nómenklatúrával foglalkozó bizottság véleményével,

ELFOGADTA EZT A RENDELETET:

1. cikk

A közös vámtarifa 11.01 E alszáma alá tartozó kukoricaliszt és a 11.02 A V alszáma alá tartozó durva kukoricadara és őrlemény zsírtartalmát a mellékletben meghatározott módszer alapján kell megállapítani.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. június 25-én.

a Bizottság részéről

Cockfield

alelnök

[1] HL L 191., 1984.7.19., 1. o.

[2] HL L 14., 1969.1.21., 1. o.

[3] HL L 320., 1984.12.10., 1. o.

[4] HL L 172., 1968.7.22., 1. o.

--------------------------------------------------

MELLÉKLET

A Közös Vámtarifa 11.01 E alszáma alá tartozó kukoricaliszt és a 11.02 A V alszáma alá tartozó kukoricadara és durva őrlemény zsírtartalmának meghatározására szolgáló eljárás

KUKORICALISZT

A használandó elemzési módszer a 84/4/EGK bizottsági irányelv (HL L 15., 1984.1.18., 29. o.) I. mellékletében ("A" módszer) leírtak szerinti.

KUKORICADARA ÉS DURVA ŐRLEMÉNY

A mintát meg kell őrölni úgy, hogy az 500 mikronos nyílásméretű szitán 90 %-a, az 1000 mikronos nyílásméretű szitán pedig 100 %-a jusson át.

A használandó elemzési módszer a 84/4/EGK bizottsági irányelv I. mellékletében ("A" módszer) leírtak szerinti.

--------------------------------------------------
A Tanács 1174/86/EGK rendelete

(1986. április 21.)

a Csatorna-szigeteken és a Man-szigeten a mezőgazdasági termékek kereskedelmére alkalmazandó közösségi szabályokról szóló 706/73/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel az 1972-es csatlakozási okmányra és különösen annak 3. jegyzőkönyve 1. cikke (2) bekezdésének harmadik albekezdésére,

tekintettel a Bizottság javaslatára,

mivel az Észak-Írországra vonatkozó, a ragadós száj- és körömfájás betegségre és az élő állatok, a friss hús és a húsalapú termékek kereskedelmére vonatkozó egyes állat-egészségügyi rendelkezések liberalizálása megtörtént;

mivel a 706/73/EGK rendelet [1] az állat-egészségügyi ágazat céljából a Csatorna-szigeteket és a Man-szigetet Észak-Írországhoz csatolja;

mivel a betegség lehetőségének csökkentése érdekében szükséges engedélyezni, hogy ezek a szigetek az eddig hatályban lévő, a ragadós száj- és körömfájás betegségre vonatkozó állat-egészségügyi rendelkezéseiket fenntartsák,

ELFOGADTA EZT A RENDELETET:

1. cikk

A 706/73/EGK rendelet 3. cikkének helyébe a következő szöveg lép.

"3. cikk

1973. szeptember 1-jétől a következő területekre vonatkozó közösségi rendelkezéseket az Egyesült Királyságban alkalmazott feltételek szerint kell alkalmazni a szigetekre történő behozatal vagy a szigetekről a Közösségbe történő kivitel esetén az 1. cikkben említett termékek tekintetében:

- az állategészségügyre vonatkozó jogszabályok,

- az állattenyésztésre vonatkozó jogszabályok,

- a növényegészségügyre vonatkozó jogszabályok,

- magok és magról nevelt növények értékesítése,

- élelmiszerre vonatkozó jogszabályok,

- takarmányra vonatkozó jogszabályok,

- minőségi és forgalmazási előírások.

A Csatorna-szigetek és a Man-sziget azonban fenntarthatja a behozatalra alkalmazott, a ragadós száj- és körömfájás betegségre vonatkozó különleges rendelkezéseket az élő állatok, a friss hús és a húsalapú termékek kereskedelme tekintetében. Az ilyen rendelkezések nem lehetnek korlátozóbbak az 1985. szeptember 15-én hatályban lévőknél."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1986. április 21-én.

a Tanács részéről

az elnök

G. Braks

[1] HL L 68., 1973.3.15., 1. o.

--------------------------------------------------
A Bizottság 3393/86/EGK rendelete

(1986. november 5.)

a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékének létrehozásáról szóló 2730/81/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1335/86/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 13. cikke (3) bekezdésére és 17. cikke (4) bekezdésére,

mivel a legutóbb a 2877/85/EGK rendelettel [3] módosított 2730/81/EGK bizottsági rendelet [4] létrehozta a tagsággal nem rendelkező importőr országok tej- és tejtermékágazatában ajánlati felhívás kibocsátására jogosult hivatalok névjegyzékét;

mivel az érintett importőr országok kereskedelmi gyakorlatáról és a szóban forgó hivatalok hivatalos minőségéről a Közösség rendelkezésére álló legfrissebb információk figyelembevételével az említett rendeletet módosítani kell;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 2730/81/EGK rendelet mellékletében a kibocsátó szervezetek névjegyzéke Jordánia és Tunézia tekintetében a következőképpen módosul:

"Importőr ország | Kibocsátó szervezet |

Jordánia | Civil Service Consumer Corporation Ein Ghazal – Amman PO box 9706 Amman Jordan Armed Forces-HQ Abdali – Amman PO box 79 Amman Jordan Dairy Company Rusa' yfi – Zarqa PO box 45 Rusa' yfi PO box 6474 Amman Ministry of Supply Amman – Shmeisani PO box 830 Amman Military Consumer Corporation Amman-Jebel Al Weibdeh PO box 9030 Amman |

Tunézia | Centrale Laitière Tunisie lait SA 4040 Sidi Bou Ali Office des Terres Domaniales Direction de la Production Animale 43 rue d'Iran Tunis Société tunisienne de l'industrie laitière 24, avenue de France Tunis" |

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. november 5-én.

a Bizottság részéről

Frans Andriessen

alelnök

[1] HL L 119., 1986.5.8., 19. o.

[2] HL L 148., 1968.6.28., 13. o.

[3] HL L 277., 1985.10.17., 12. o.

[4] HL L 272., 1981.9.26., 25. o.

--------------------------------------------------
A Bizottság 3886/86/EGK rendelete

(1986. december 19.)

a vetőmagokra alkalmazandó importengedélyezési rendszer végrehajtására vonatkozó különös rendelkezések megállapításáról szóló 1119/79/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1355/86/EGK rendelettel [1] módosított, a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre [2] és különösen annak 4. cikke (2) bekezdésére,

mivel a 2358/71/EGK rendelet 4. cikke előírja, hogy a vetőmagágazatban egyes termékek esetében behozatali engedélyre van szükség; mivel a 2811/86/EGK bizottsági rendelet [3] módosítja – többek között – a vetőmagágazatban az importengedélyezési rendszer hatálya alá tartozó termékek meghatározásáról szóló 1117/79/EGK bizottsági rendeletet [4] annak érdekében, hogy a hibridcirok-vetőmag is az importengedélyezési rendszer hatálya alá tartozzon; mivel ennek megfelelően az 1119/79/EGK rendeletet [5] módosítani kell;

mivel az e rendeletben előírt intézkedések összhangban vannak a Vetőmagpiaci Irányítóbizottság véleményével,

ELFOGADTA EZT A RENDELETET:

1. cikk

Az 1119/79/EGK rendelet 1. cikkében a "hibridkukorica-vetőmag esetében történő" szavakat el kell hagyni.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. december 19-én.

a Bizottság részéről

Frans Andriessen

alelnök

[1] HL L 118., 1986.5.7., 1. o.

[2] HL L 246., 1971.11.5., 1. o.

[3] HL L 260., 1986.9.12., 8. o.

[4] HL L 139., 1979.6.7., 11. o.

[5] HL L 139., 1979.6.7., 13. o.

--------------------------------------------------
A Bizottság 2889/86/EGK rendelete

(1986. szeptember 18.)

a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló 3143/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1335/86/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére,

mivel a legutóbb az 1741/86/EGK rendelettel [3] módosított 3143/85/EGK bizottsági rendelet [4] a vajkoncentrátum formájában közvetlen fogyasztásra szánt intervenciós vaj csökkentett áron való értékesítésére rendszert vezetett be;

mivel a 3143/85/EGK rendelet 4. cikkének (4) bekezdése határidőket állapít meg a vajnak vajkoncentrátummá történő feldolgozása, majd csomagolása tekintetében; mivel az 1325/86/EGK bizottsági rendelet [5] az 1986. május 1-je előtt kötött szerződésekre vonatkozó határidőktől eltérést vezetett be, mivel a vajkoncentrátum-értékesítések kedvezőtlen alakulása azt jelzi, hogy a piaci szereplők jelentős kereskedelmi kockázat nélkül nem tudják a határidőt betartani, tekintve, hogy a nemzeti rendelkezések alapján a csomagoláson a felhasználás utolsó napját kötelesek feltüntetni; mivel a nemrég elindított, a vajkoncentrátum használatát támogató reklámkampány egy ideig még nem hoz eredményt; mivel ezért az 1986. május 1-je előtt kötött szerződésekre vonatkozó határidőt meg kell hosszabbítani, hogy a piaci szereplők javára váljon a kampány;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 3143/85/EGK rendelet 4. cikke (4) bekezdésének második albekezdésében az "1986. szeptember 1." szövegrész helyébe az "1986. november 1." szövegrész lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. szeptember 18-án.

a Bizottság részéről

Frans Andriessen

alelnök

[1] HL L 119., 1986.5.8., 19. o.

[2] HL L 148., 1968.6.28., 13. o.

[3] HL L 151., 1986.6.5., 20. o.

[4] HL L 298., 1985.11.12., 9. o.

[5] HL L 117., 1986.5.6., 14. o.

--------------------------------------------------
A Bizottság 3574/86/EGK rendelete

(1986. november 24.)

a sertéshúsra vonatkozó egyes információk tagállamok és Bizottság közötti cseréjére vonatkozó 2806/79/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 1475/86/EGK rendelettel [1] módosított, a sertéshús piacának közös szervezéséről szóló 1975. október 29-i 2759/75/EGK tanácsi rendeletre [2] és különösen annak 22. cikkére,

mivel a hasított sertésekre vonatkozó árjegyzéseket a Közösségben 1986. augusztus 1-től a 3220/84/EGK tanácsi rendelet [3] által megállapított, a hasított sertések közösségi osztályozási rendszerével összhangban kell meghatározni; mivel azonban a tagállamok ennek ellenére 1988. december 31-ig folytathatják a 2760/75/EGK tanácsi rendeletben [4] meghatározott osztályozás alkalmazását;

mivel a 2806/79/EGK bizottsági rendelet [5] előírja meghatározott, a sertéshúságazat áraira vonatkozó információk tagállamok és Bizottság közötti cseréjét; mivel ezt a piacra vitelnek a hasított sertések átlagára kialakításához figyelembe veendő szakaszáról és a 3220/84/EGK rendelet [6] alkalmazása átmeneti szabályainak megállapításáról szóló, 1986. július 25-i 2342/86/EGK bizottsági rendelet – amely újrafogalmazza a hasított sertések átlagos piaci ára meghatározásának alapját – fényében módosítani kell;

mivel az ebben a rendeletben előírt intézkedések összhangban vannak a Sertéshúspiaci Irányítóbizottság véleményével,

ELFOGADTA EZT A RENDELETET:

1. cikk

A 2806/79/EGK rendelet a következőképpen módosul:

1. Az 1. cikk (1) bekezdésének a) pontja helyébe a következő rendelkezés lép:

"a) a Bizottság 2342/86/EGK rendeletével [1] HL L 203., 1986.7.26., 18. o. összhangban meghatározott árjegyzések."

2. A 2. cikk helyébe a következő rendelkezés lép:

"2. cikk

A tagállamok havonta egyszer közlik a Bizottsággal, a megelőző hónapra vonatkozóan:

- a Tanács 3220/84/EGK rendeletének [1] HL L 301., 1984.11.20., 1. o. alkalmazása esetén a fenti rendelet 3. cikke (2) bekezdésében részletezett, E-től P-ig terjedő kereskedelmi osztályokba tartozó hasított sertések árjegyzéseinek átlagát,

- a 2760/75/EGK rendelet alkalmazása esetén a fenti rendelet I. mellékletében részletezett, E-től IV-ig terjedő kereskedelmi osztályokba tartozó hasított sertések árjegyzéseinek átlagát."

2. cikk

Ez a rendelet az Európai Közösségek Hivatalos Lapjában való kihirdetése napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. november 24-én.

a Bizottság részéről

Frans Andriessen

az alelnök

[1] HL L 133., 1986.5.21., 39. o.

[2] HL L 282., 1975.11.1., 1. o.

[3] HL L 301., 1984.11.20., 1. o.

[4] HL L 282., 1975.11.1., 10. o.

[5] HL L 319., 1979.12.14., 17. o.

[6] HL L 203., 1986.7.26., 18. o.

--------------------------------------------------
A Tanács 3530/86/EGK rendelete

(1986. november 17.)

a hasított sertések közösségi osztályozási rendszerének meghatározásáról szóló 3220/84/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 1475/86/EGK [1] rendelettel módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [2] és különösen annak 2. cikkére és 4. cikke (5) bekezdésére,

tekintettel a Bizottság javaslatára,

mivel a 3220/84/EGK [3] rendelet a hasított sertések Közösségen belüli új osztályozási rendszerét határozta meg annak a rendszernek a felváltására, amely a legkésőbb 1988. december 31-én véget érő átmeneti időszakban a 2760/75/EGK [4] rendelet szerint hatályos volt;

mivel a 3220/84/EGK rendelet 4. cikke szabályokat állapított meg a hasított sertések megjelölésére és azonosítására vonatkozóan; mivel szükség mutatkozott annak tisztázására, hogy a becsült színhústartalomra vonatkozó hivatalos feljegyzés készítésekor a tagállamoknak az azonosításon túlmenően módjukban álljon a hasított sertésen további kötelező vagy választható megjelöléseket alkalmazását előírni,

ELFOGADTA EZT A RENDELETET:

1. cikk

A 3220/84/EGK rendelet 4. cikke (2) bekezdés első albekezdésének helyébe a következő rendelkezés lép:

"(2) Az (1) bekezdéstől való eltérés alapján a tagállamok rendelkezhetnek úgy, hogy a hasított sertések megjelölése nem szükséges, ha minden egyes hasított sertésről hivatalos feljegyzést állítanak ki, amely legalább a következőket tartalmazza:

- az állat azonosítása,

- meleg súlya, és

- becsült színhús tartalma."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. november 17-én.

a Tanács részéről

az elnök

M. Jopling

[1] HL L 133., 1986.5.21., 19. o.

[2] HL L 282., 1975.11.1., 1. o.

[3] HL L 301., 1984.11.20., 1. o.

[4] HL L 282., 1975.11.1., 10. o.

--------------------------------------------------
A Tanács 2915/86/EGK rendelete

(1986. szeptember 16.)

a Kanári-szigetek mezőgazdaságára alkalmazandó társadalmi-strukturális rendelkezések megállapításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre,

tekintettel Spanyolország és Portugália csatlakozási okmányára és különösen annak 25. cikke (3) bekezdésére,

tekintettel a Bizottság javaslatára,

mivel a Kanári-szigetek egész területe olyan kedvezőtlen helyzetű területnek tekinthető, ahol állandó és komoly természeti viszontagságok akadályozzák a gazdálkodást;

mivel a Kanári-szigetek agrárstruktúrája különösen nem megfelelő;

mivel ezért a jelenleg a Közösség összes régiójára és valamennyi kedvezőtlen helyzetű térségére alkalmazható társadalmi-strukturális intézkedéseket az agrárstruktúra fejlesztése érdekében ki kell terjeszteni a Kanári-szigetekre;

mivel azonban a csatlakozási okmány 155. cikkében említett tanácsi határozatra szükség van annak meghatározása érdekében, hogy a legutóbb a 3827/85/EGK rendelettel [1] módosított, a mezőgazdasági termékek feldolgozására és forgalmazására jellemző feltételek javítására vonatkozó közös intézkedésekről szóló, 1977. február 15-i 355/77/EGK tanácsi rendelet [2] vonatkozzon-e a halászati termékekre;

mivel a fent említett társadalmi-strukturális intézkedéseknek a Kanári-szigetekre történő alkalmazása összeegyeztethető a közös agrárpolitika általános céljaival,

ELFOGADTA EZT A RENDELETET:

1. cikk

(1) Az agrárstruktúra hatékonyságának javításáról szóló, 1985. március 12-i 797/85/EGK tanácsi rendelettel [3], a 355/77/EGK rendelettel, valamint a termelői csoportokról és azok társulásairól szóló, 1978. június 19-i 1360/78/EGK tanácsi rendelettel [4] bevezetett közös intézkedések vonatkoznak a Kanári-szigetekre.

(2) Az (1) bekezdés nem vonja maga után a 355/77/EGK rendelettel a halászati termékek vonatkozásában bevezetett közös intézkedések alkalmazását.

2. cikk

Ez a rendelet az Európai Közösségek Hivatalos Lapjában való kihirdetésétől számított harmadik napon lép hatályba.

Ezt a rendeletet 1986. január 1-jétől kezdődően kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1986. szeptember 16-án.

a Tanács részéről

az elnök

M. Jopling

[1] HL L 372., 1985.12.31., 1. o.

[2] HL L 51., 1977.2.23., 1. o.

[3] HL L 93., 1985.3.30., 1. o.

[4] HL L 166., 1978.6.23., 1. o.

--------------------------------------------------